दक्षिण का कोकम: ये तीन मसाले देंगे इसे खास स्वाद
मानसून भले ही देश के दक्षिणी इलाकों में पहुंच गया हो, लेकिन उत्तर भारत के इलाके अब भी गर्मी से बेहाल हैं। गर्मी को मात तो नहीं दी जा सकती, लेकिन खान-पान के जरिए इससे राहत पाई जा सकती है। कोकम या इमली का शरबतSouth's Kokum: These three spices will give it a special taste
मानसून भले ही देश के दक्षिणी इलाकों में पहुंच गया हो, लेकिन उत्तर भारत के इलाके अब भी गर्मी से बेहाल हैं। गर्मी को मात तो नहीं दी जा सकती, लेकिन खान-पान के जरिए इससे राहत पाई जा सकती है। कोकम या इमली का शरबत ऐसा ही पेय पदार्थ है, जो गर्मी में इसे पीने वालों को राहत देगा। गर्म महीनों के दौरान एक ताजे पेय के रूप में इसका आनंद लिया जा सकता है। सुगंधित मसालों के साथ इसका मीठा और तीखा स्वाद इसे एक शानदार और स्फूर्तिदायक पेय बनाता है। जहां तक कोकम का सवाल है, यह मुख्यत: पश्चिमी घाटों में उगने वाला एक फल है, जो स्वाद में खट्‌टा होता है। इसे सुखाकर इसका इस्तेमाल खासकर महाराष्ट्रीयन और दक्षिण भारतीय रसोईघरों में ठीक वैसे ही होता है, जैसे इमली का इस्तेमाल उत्तर भारतीयों के रसाईघरों मंे होता है। दोनों का शरबत बनाने का तरीका लगभग एक जैसा ही है। चूंकि उत्तर भारत में कोकम आसानी से उपलब्ध नहीं होता है, ऐसे में हम यहां इमली का ही इस्तेमाल कर रहे हैं।
क्या चाहिए? 
1 कप इमली का गूदा (अगर कोकम उपलब्ध हो तो इसे लिया जा सकता है)
4 कप पानी
1 कप चीनी
1 छोटा चम्मच भुना जीरा पाउडर
1/2 छोटा चम्मच काला नमक
1/2 छोटा चम्मच काली मिर्च पाउडर
पुदीने के पत्ते (सजावट के लिए)
बर्फ के टुकड़े
कैसे बनाएं? 
- एक बड़े-से बर्तन में इमली का गूदा और पानी मिलाएं। पानी के साथ गूदा को समान रूप से मिलाने के लिए उसे खूब अच्छी तरह से हिलाते रहें।
- अब बर्तन में चीनी डालें और इसे तब तक हिलाएं जब तक कि यह पूरी तरह से घुल न जाएं। आप चीनी की मात्रा को अपनी मिठास की जरूरत के अनुसार कम या ज्यादा कर सकते हैं।
- इमली का शरबत बनाना कठिन नहीं है। इसे कई लोग बनाते हैं। लेकिन हम जो बता रहे हैं, उसमें खास बात है इसमें मिलाए जाने वाले मसाले। तो बर्तन में भुना जीरा पाउडर, काला नमक और काली मिर्च पाउडर डालें। ये तीन मसाले ही शरबत को एक अनोखा और खट्टा स्वाद देते हैं।
- अब सभी सामग्रियों के अच्छी तरह से मिला लीजिए। शरबत को चखें और यदि आवश्यक हो तो तीनों मसाले और मिठास को समायोजित करें। अगर शरबत बहुत ज्यादा खट्‌टा और मीठा दोनों है तो इसमें थोड़ा पानी और मिला सकते हैं।
- एक बार जब शरबत में डली चीजें अच्छी तरह से मिल तो इसे कम से कम एक से दो घंटे के लिए फ्रिज में रख दीजिए ताकि पेय ठंडा हो जाए।
- एक-दो घंटे ऐसे ही रखे रहने से मसाले बर्तन के तले में जमा हो जाएंगे। तो परोसने से पहले शरबत को फिर से अच्छी तरह से हिलाएं, ताकि सब कुछ पूरी तरह से मिल जाए। बर्फ के टुकड़े या तो सीधे बर्तन में डाल सकते हैं या अलग-अलग गिलासों में भी।
- अब कोकम शरबत को गिलासों में डालें। ताज़गी और महक के लिए प्रत्येक गिलास में ताजे पुदीने की पत्तियां डालें।
- तैयार है कोकम का शरबत। इसे ठंडा ही परोसें और इसके ताज़गी भरे स्वाद का आनंद लें।